ÚRAD VLÁDY SLOVENSKEJ REPUBLIKY
                 Sekcia vládnej legislatívy

                                                                                                            Na rokovanie vlády SR
                                                                                                            dňa  5. júna 2003
                                                                                                            K materiálu č. 3703/2003
                                                                                                            K bodu č. 4

S T A N O V I S K O
k návrhu na uzavretie Dodatku č. 1 k Dohode medzi vládou Slovenskej republiky a vládou Republiky Slovinsko o medzinárodnej cestnej doprave

I.

     Návrh na uzavretie Dodatku č. 1 k Dohode medzi vládou Slovenskej republiky a vládou Republiky Slovinsko o medzinárodnej cestnej doprave   predložil na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič v novom znení. 

II.

     Účelom predkladaného návrhu je zmena článkov 8 a 11 Dohody medzi vládou Slovenskej republiky a vládou Republiky Slovinsko o medzinárodnej cestnej doprave podpísanej 21. júla 1994 v Bratislave.

III.

     Uvedený dodatok je bilaterálnou medzinárodnou zmluvou prezidentskej povahy, ktorá priamo zakladá práva alebo povinnosti fyzických osôb alebo právnických osôb a podľa článku 7 ods. 4 ústavy sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon a podľa čl. 7 ods. 5 ústavy má prednosť pred zákonmi.

     Legislatívna rada vlády Slovenskej republiky predložený návrh prerokovala na svojom zasadaní dňa 11. februára 2003 a odporučila ho vláde s pripomienkami  schváliť.

IV.

     Sekcia vládnej legislatívy Úradu vlády Slovenskej republiky skonštatovala, že okrem jednej boli pripomienky legislatívnej rady  do materiálu zapracované a odporúča vláde Slovenskej republiky návrh na uzavretie Dodatku č. 1 k Dohode medzi vládou Slovenskej republiky a vládou Republiky Slovinsko o medzinárodnej cestnej doprave   schváliť ešte s nasledovnou pripomienkou:

K uzneseniu vlády:

-v bode B.3 odporúčame slovo "dodatok" nahradiť slovom "zmluvu".

V Bratislave 28. mája 2003
Vypracoval: Pavel Kanka

                                                                                     Štefan  G r m a n
                                                                                      generálny riaditeľ
                                                                                sekcie vládnej legislatívy